На основу члана 6.Став 4.Закона о ученичком и студентском стандарду („Службени гласник РС“,број 18/10 , 55/13,27/18 – др, закон и 10/19), члана 8. Става 1. Правилника о смештају и исхрани ученика и студената („Службени гласник РС“, број 36/19 ) и Решења број: 451 - 02- 59/2025-05,од 9.маја. 2025. године, Министарство просвете, расписује

**КОНКУРС**

## ЗА ПРИЈЕМ УЧЕНИКА СРЕДЊИХ ШКОЛА У РЕПУБЛИЦИ СРБИЈИ У УСТАНОВЕ ЗА СМЕШТАЈ И ИСХРАНУ УЧЕНИКА

**ЗА ШКОЛСКУ 2025/2026. ГОДИНУ**

1. **УСЛОВИ ЗА ПРИЈЕМ**

Право на смештај и исхрану у установи за смештај и исхрану ученика у Републици Србији (у даљем тексту :Установа), имају ученици средњих школа чији је оснивач Република Србија, аутономна покрајина или јединица локалне самоуправе, који су први пут уписани у одређени разред у текућој школској години, чије се школовање финансира из буџета Републике Србије, који имају држљанство Републике Србије и чије пребивалиште није у седишту школе коју похађају.

Право на смештај и исхрану у установи могу да остваре и ученици који имају држављанство државе у региону, под условима из става 1.ове тачке, осим услова који се односе на држављанство Републике Србије.

Ученици из осетљивих друштвених група остварују право на смештај и исхрану под условима става 1.ове тачке, и применом блажих критеријума.

Испуњавање услова за пријем у установу кандидати доказују одговарајућом оригиналном документацијом, односно овереним фотокопијама.

## БРОЈ РАСПОЛОЖИВИХ МЕСТА

Дом ученика средњих школа Ниш / **Дом ученика седњих школа – Ниш ул. Косовке девојке бр.6.тел. 018/4212-051 , 018/4576920, 018/290-776 и e-mail: info@domnis.edu.rs и интернет адреса : www.domnis.edu.rs** има смештајни капацитет од **341 местo** . Установа у оквиру својих смештајних капацитета - до 10% од расписаног броја, наменски опредељује за смештај и исхрану ученика из осетљивих друштвених група.

## 3. РОКОВИ ЗА ПРИЈАВЉИВАЊЕ

Пријављивање кандидата на конкурс обавиће се у следећим роковима:

- за прву расподеу: **од 07. до 18. јула 2025. године.**

- за преостала слободна места:**од 21. до 26. августа 2025. године.**

- За осетљиве друштвене групе, за оне који нису добили смештај у првој расподели: **од 21. до 26. августа 2025. године**

Напомена 1: Ученици који према правилницима о наставном плану и програму стручних предмета средњег стручног образовања имају обавезу обављања професионалне праксе, која се бројчано оцењује и улази у укупан просек оцена, обавезни су да се пријаве у првој расподели **од 07. до 18. јула 2025. године**, а њихово рангирање обавиће се у другој расподели, када достављају сведочанства. Ученици који се не пријаве у периоду од 07. до 18. јула неће се накнадно примати пријаве.

Напомена 2: Ученићи који похађају школе чија се наставна година завршава 18.јула 2025.године, у складу са Правилником о Календару образовно-васпитног рада за средње школе за школску 2024/25 годину,обавезни су да се пријаве у првој расподели, од 07. до 18.јула 2025.године. Допуна конкурсне документације (сведочанствоо завршеном предходном разреду за ученике који су уписали I,II и III разред средње школе) биће 28.07. и 29.07.2025.године, када ће бити и извршено рангирање тих ученика,након чега ће бити и објављене коначне ранг листе кандидата за смештај у првој расподели.Ученици који се не пријаве у периоду од 7. до 18. јула 2025.године,неће се накнадно примати пријаве.

## 4. ПОТРЕБНА ДОКУМЕНТА

Кандидат приликом пријављивања на конкурс, уз пријаву на Конкурс подноси устаниви следећу конкурсну документацију, (оригинална документа или оверене фотокопије):

- јавне исправе о завршеној основној школи (сведочанства о завршеним разредима, од V-VIII, уверење о обављеном завршном испиту) и потврду о упису у средњу школу (за ученике који су уписани у први разред средње школе),

- сведочанство о завршеном претходном разреду средње школе (за ученике који су уписани у II, III или IV разред средње

- уверење о приходима по члану породице од 01.01.-31.03.текуће године, издато од стране надлежног општинског органа из места пребивалишта где његов родитељ, односно старатељ има пребивалиште (да пребивалиште није мењано шест месеци пре објављивања конкурса),

- диплому и друге награде са учешћа на такмичењима ученика, која се налазе у календару такмичења ученика (у организацији Министарства просвете) у претходно завршеном разреду,

- потврду о владању у установи – дому ученика,током претходне школске године, односно награде и похвале за учешће у активностима и изречено васпитно – дисциплинске мере (за ученике који су уписани у II,III или IV разред средње школе)

Неблаговремене, непотпуне и од неовлашћеног лица поднете пријаве на конкурс, неће се разматрати.

**Ученик приликом усељења у установу доставља Лекарско уверење, у складу са прописима који регулишу област здравствене заштите и здравственог осигурања, о општем здравственом стању, са назнаком да је ученик психо-физички способан за самостални боравак у установама колективног смештаја ( не старије од 15 дана) и извод из матичне књиге рођених.**

## КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА

## Након истека рока за пријављивање на конкурс, сходно достављеној документацији, утврђује се редослед кандидата за пријем у установу на основу успеха оствареног у претходном школовању и социјално-економског статуса породице,и то:

## Успех остварен у претходном школовању

(1) Општи успех од V до VIII разреда основне школе (за ученике I разреда средње школе) – исказује се бројем бодова тако што се општи успех од V до VIII разреда основне школе помножи са бројем 7;

(2) Општи успех из претходно завршеног разреда средње школе (за ученике

осталих разреда средње школе) – исказује се бројем бодова тако што се општи успех из претходно завршеног разреда помножи са бројем 7 и додају 3 бода;

(3) Резултати постигнути на такмичењима ученика VIII разреда основне школе (за ученике I разреда средње школе), односно резултати постигнути на такмичењима ученика из претходно завршеног разреда средње школе (за ученике осталих разреда средње школе) – вреднују се тако што се кандидат који је освојио прво место на међународном и републичком такмичењу, које се налази у календару такмичења ученика , **додаје 5 бодова , за освојено друго место 4 бода,а за освојено треће место 3 бода.**

(4) Владања ученика у дому ученика у претходној школској години (за ученике који су II, III и IV разред средње школе) – вреднује се тако што се кандидату који је за укупан рад и активност у дому ученика претходне школске године награђен или похвањен додају до **3 бода.**

За изречену васпитно – дисциплинску меру у претходној школској години ученику се умањује укупан број бодова и то за:

- Укор пред искључење из дома ученика – **4 бода,**

## - Искључења из дома ученика – 5 бодова.

**Ученику за изречену васпитно-дисциплинску меру , за тежу повреду обавеза у претходној школској години , одузима се право на посебно рангирање у оквиру наменски опредељених капацитета установе у року утврђеним Конкурсом**

## Социјално – економски статус породице

Социјално - економски статус породице утврђује се на основу просека укупних месечних прихода по члану породице ученика, за период јануар – март текуће године. Број бодова за просек укупних месечних прихода по члану породице ученика за период јануар-март износи:

- од 80-99% од просечне зараде без пореза и доприноса по запосленом у Републици Србији – 1бод

- од 60-79% од просечне зараде без пореза и доприноса по

запосленом у Републици Србији – 2бода

- од 40-59% од просечне зараде без пореза и доприноса по запосленом у Републици Србији – 3бода

- од 20-39% од просечне зараде без пореза и доприноса по запосленом у Републици Србији – 4бода

- од 00-19% од просечне зараде без пореза и доприноса по запосленом у Републици Србији – 5 бодова.

Просечна зарада без пореза и доприноса по запосленом у Републици Србији, за период од 1.јануара до 31.марта текуће године, рачуна се према подацима Републичког завода за статистику.

## ПОСТУПАК СПРОВОЂЕЊА КОНКУРСА

1. **Рангирање**

Кандидати који су поднели пријаву са потпуном конкурсном документацијом рангирају се према укупном броју бодова оствареним по свим основама које се вреднују за пријем у одговарајућу установу. Рангирање се врши на основу достављене документације.

## Предност у рангирању

Када већи број кандидата од броја предвиђеног за пријем у установу оствари исти

број бодова, предност у рангирању до броја предвиђеног за упис има кандидат:

1. Без једног или без оба родитеља,
2. Који има већи број бодова по основу општег успеха у претходном школовању,
3. Који по основу социјално – економског статуса има мање примања по члану домаћинства.

4.Који је за свој рад и активности у дому ученика претходне школске године награђен или похваљен одлуком педагошког већа.

## Приговор на ранг листу

Ранг листу кандидата за смештај (прелиминарна листа) утврђује установа, односно комисија коју образује директор, и она је дужна да стави на увид заинтересованом ученику, његовом родитељу или старатељу податке везане за спровођење поступка по расписаном конкурсу за смештај ученика у установи, у складу са законом.

У установама чије је седиште на територији јединице локалне самоуправе у којој је језик националне мањине у службеној употреби , ранг листа кандидата за смештај утврђује се по прибављеном мишљењу националног савета националне мањине.

Ако национални савет и поред уредно достављеног захтева установе, у року од пет дана не достави мишљење, ранг листа кандидата утврђује се без прибављеног мишљења.

Сваки кандидат има право приговора на ранг листу у року од **осам дана** од дана њеног објављивања на огласној табли,односно интернет адреси установе.

Установа, односно комисија дужна је да о свим приговорима одлучи у року од осам дана од дана истека рока за истицање приговора, након чега објављује коначну ранг листу кандидата за смештај.

Установа, односно комисија, не објављује јавно, на ранг-листи, следеће личне податке о ученицима : ЈМБГ ученика, адресу њиховог становања, број телефона, као и нарочито осетљиве податке о ученицима.

## Одлучивање

Одлуку о праву на смештај доноси директор установе, на основу коначне ранг листе, најкасније у року од три дана од дана истека рока за одлучивање о приговорима ученика. Одлука директора је коначна.

Установа објављује одлуку на својој огласној табли и на интернет aдреси.

Ученик који је смештен у установу има право и на исхрану.

## Смештај

На основу броја бодова на коначној ранг листи установа врши распоређивање кандидата по објектима, односно собама.

Смештај ученика организује се одвојено према полу и узрасту, у складу са могућностима установе.

**Ученик је дужан да приликом усељења у установу достави:**

**- лекарско уверење о здравственом стању,** у скалду са прописима који регулишу област здравствене заштите и здравствено осигурање, о општем здравственом стању , **са назнаком да је ученик психо-физички способан за самосталан боравак у установама колективног смештаја – (не старије од 15 дана)**

- **извод из Матичне књиге рођених.**

Ученику се обезбеђује смештај и исхрана у установи, док траје редовна настава. Ученик, његов родитељ/старатељ учествују у финансирању дела трошкова смештаја и исхране у установи.

О смештају и исхрани ученика у установи, закључује се уговор са родитељем,

односно старатељем ученика.

## КАНДИДАТИ ИЗ ОСЕТЉИВИХ ДРУШТВЕНИХ ГРУПА

Кандидати из осетљивих друштвених група **који према редоследу на коначној ранг листи нису добили смештај у првој расподели**, имају право да у року из тачке 3.овог Конкурса (од 21. до 26 .08. 2025.) поднесу захтев установи да се посебно рангирају у оквиру наменски опредељених капацитета установе.

Уз захтев кандидат подноси документацију којом доказује припадност осетљивој друштвеној групи и то:

- Из материјално угрожених породица - решење Центра за социјални рад да су примаоци сталне социјалне помоћи (оверена фотокопија),

- Ученици без родитељског старања - Потврда да су на евиденцији Центра за социјални рад или извод из матичне књиге умрлих (уколико су родитељи преминули),

- Из једно родитељских породица - извод из матичне књиге умрлих за преминулог родитеља или извод из матичне књиге рођених ученика,

- Из ромске националне мањине - Потврда Националног савета ромске националне мањине, однсно Канцеларије за инклузију Рома,

- Лица чији су родитељи нестали или су киднаповани на територији Косова и Метохије и на територији република бивше СФРЈ – потврда одговарајућег удружења породица киднапованих и несталих лица,

- Избеглице и расељена лица – потврда да се корисник налази у евиденцији о избеглим или расељеним лицама (прибавља се у Комесеријату за избеглице и миграције РС, а преко Повереништва за избеглице са територије Општине пребивалишта),

-Повратници по споразуму о реадмисији и депортовани ученици – потврда МУП-а,

- Близанци (чији је брат/сестра остварио право на смештај) – извод из матичне књиге рођених,

-Ученици који се школују за образовни профил за дефицитарно занимање , ученици који се школују за образовне профиле дуалног образовања – уговор о стипендирању са социјалним партнером.

За сваку осетљиву друштвену групу формира се посебна ранг листа, на основу бодова из коначне редовне ранг листе.

Кандидати из осетљивих друштвених група биће пропорционално заступљени

/рангирани/ у односу на број пријављених, и то до до 10%

наменски oпредељених капацитета установе.

## 8.ЈЕЗИК НА КОМЕ СЕ ОСТВАРУЈЕ ВАСПИТНИ РАД

Васпитни рад у установи остварује се на српском језику.

Код установа које васпитни рад остварују на језицима националних мањина то је посебно назначено у тачки 2.Конкурса, уз податке о установи.

**НАПОМЕНА:** За сва ближа обавештења у вези са спровођењем овог Конкурса, као и о правима и обавезама ученика ради смештаја у установи, заинтересована лица могу се обратити установама на адресе и телефонe који су наведени у тачки 2. овог Конкурса.